Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: iránymutatás szabályaival érintett hatóság tagjainak, amelyeket az alapul fekvõ törvény nem tartalmaz. A jogalkotásról szóló 1987. évi XI. törvény (a továbbiakban: Jat.)
Paragraph Index: 1203

iránymutatás szabályaival érintett hatóság tagjainak, amelyeket az alapul fekvõ törvény nem tartalmaz. A jogalkotásról szóló 1987. évi XI. törvény (a továbbiakban: Jat.) garanciális szabályai alól kivont, de az egységes joggyakorlat alakításának igényével fellépõ, a jogszabályok rendelkezéseit felülíró és azok érvényesülését lerontó ilyen iratok alapjaiban sértik a jogállamiság követelményét. A határozat elvi éllel mondta ki: „[...] alkotmányosan tarthatatlan és megengedhetetlen, hogy jogilag nem létezõ, semmis aktus alakítsa a gyakorlatot azáltal, hogy a címzettek az érvénytelen aktusban foglaltakat kötelezõ normaként követik” (ABH 2001, 302, 304—306.). A Módszertani Útmutató az Rtv. rendelkezéseit nemcsak értelmezi, nem pusztán végrehajtási típusú ajánlásokat fogalmaz meg, hanem a törvény rendelkezéseihez képest további új normákat állít fel. A telepített nyomozóra, az elítéltekre vonatkozó „válogatási szempontokra” és az ezzel szükségképpen együtt járó adatgyûjtésre, valamint feldolgozásra, illetve a határidõkre vonatkozó rendelkezései ugyanis egyfelõl szemben állnak az Rtv. szabályaival, másfelõl a törvény rendelkezéseit meghaladó elemeket tartalmaznak. Minthogy a rendõrség viszont szigorú hierarchia szerint mûködõ szervezet, az útmutatóban foglaltaktól a végrehajtás során semmiféle eltérés nem képzelhetõ el. Ez pedig a fentebb kifejtettek szerint alkotmányellenes.

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes